 (
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ – ΕΛΛΗΝΙΚΗΣ ΑΚΤΟΦΥΛΑΚΗΣ
)[image: ][image: ]


Τρίτη, 20 Οκτωβρίου 2026

ΔΕΛΤΙΟ ΤΥΠΟΥ

Σύλληψη ημεδαπού για παράβαση του νόμου περί εξαρτησιογόνων ουσιών στην Καβάλα

Τις απογευματινές ώρες χθες, συνελήφθη ένας 31χρονος ημεδαπός από στελέχη του Γραφείου Δίωξης Ναρκωτικών του Κεντρικού Λιμεναρχείου Καβάλας για παράβαση του Ν. 4139/2013 «Περί εξαρτησιογόνων ουσιών».
Ειδικότερα, κατόπιν αξιοποίησης πληροφοριών, διενεργήθηκε νομότυπη κατ’ οίκον έρευνα παρουσία δικαστικού λειτουργού στη Θεσσαλονίκη, καθώς και σε έτερη οικία του ανωτέρω ημεδαπού, όπου με τη συνδρομή σκύλου ανίχνευσης ναρκωτικών ουσιών του Κεντρικού Λιμεναρχείου Καβάλας Κ-9 «ΘΟΡ» και στελέχους της Περιφερειακής Ομάδας Δίωξης Ναρκωτικών (ΠΟΔΙΝ) του Κεντρικού Λιμεναρχείου Θεσσαλονίκης, εντοπίστηκαν τα ακόλουθα:
α) φυτικά αποσπάσματα ακατέργαστης κάνναβης, συνολικού μικτού βάρους 1.587 γρ.,
β)κατεργασμένη κάνναβη (σοκολάτα), συνολικού μικτού βάρους 443,3 γρ.,
γ)κωδεΐνης, συνολικού μικτού βάρους 392 γραμμαρίων,
[bookmark: _Hlk243378971]δ)MDMA, συνολικού μικτού βάρους 166,8 γρ.,
ε)κεταμίνη, συνολικού μικτού βάρους 159,8 γρ.,
στ)κοκαΐνη συνολικού μικτού βάρους 49,3 γρ. 
ζ) ροζ κοκαΐνη συνολικού μικτού βάρους 44,4 γρ. 
η)μεθαμφεταμίνη, συνολικού μικτού βάρους 86,7 γραμμαρίων,
θ) 95 δισκία XTC,
ι) 73 χαρτάκια εμποτισμένα με LSDκαι ένα φιαλίδιο περιέχον LSD σε υγρή μορφή, βάρους 3,8 γραμμαρίων,
ια) μία συσκευασία καπνού, περιέχουσα μίγμα καπνού και φυτικών αποσπασμάτων ακατέργαστης κάνναβης, μικτού βάρους 11,9 γρ.,
ιβ)παραισθησιογόνα μανιτάρια, συνολικού μικτού βάρους 5,8 γρ.,
ιγ) ένα αυτοσχέδιο τσιγάρο, περιέχον μίγμα καπνού και φυτικών αποσπασμάτων ακατέργαστης κάνναβης,
ιδ) τρεις λειτουργικές ηλεκτρονικές ζυγαριές ακριβείας και τέσσερις τρίφτες με υπολείμματα ναρκωτικών ουσιών.
Από το Κεντρικό Λιμεναρχείο Καβάλας που διενεργεί την προανάκριση, κατασχέθηκαν όλα τα ανωτέρω, το χρηματικό ποσό των εξακοσίων ενενήντα ευρώ (690€) και μία συσκευή κινητής τηλεφωνίας.
Η αξία των κατασχεθέντων ναρκωτικών ουσιών, ως παράνομο κέρδος από την περαιτέρω διακίνησή τους, ξεπερνά το ποσό των ογδόντα τριών χιλιάδων ευρώ (83.000 €).

Διαθέσιμο φωτογραφικό υλικό έχει αναρτηθεί στο www.hcg.gr.
Ακτή Βασιλειάδη Πύλη Ε1-Ε2, 185 10 Πειραιάς, τηλ.: 213137-1714, fax: 210-4191590
website: www.hcg.gr , e-mail: mme@yna.gov.gr

